**ROMÂNIA**

 **JUDEŢUL SUCEAVA**

**CONSILIUL LOCAL BĂLCĂUŢI**

**PROCES VERBAL**

Încheiat azi, 14.08.2015 in sedinta ordinara a Consiliului Local Balcauti.

 Prin dispoziţia primarului comunei Bălcăuţi nr. 145 din 06.08.2015 a fost convocat consiliul local al comunei Bălcăuţi la sediul Primăriei în data de 14.08.2015 orele 10.00 in şedinţă ordinară prin invitaţii scrise.

 Secretarul comunei face apelul nominal şi constată că sunt prezenţi 12 consilieri din cei 13 consilieri convocaţi, lipsind domnul consilier Soiman Petru Stefan.

 Preşedinte de şedinţă este ales domnul Manec Viorel în unanimitate de voturi, la propunerea domnului Fediuc Ioan.

 Doamna secretar Fediuc Dalila Maria prezintă procesul verbal din şedinţa anterioară, apoi il supune la vot şi este votat în unanimitate de voturi.

 Doamna secretar atenţionează în legătură cu necesitatea respectării art. 76 şi 77 din Legea nr. 393/2004, coroborat cu dispoziţiile art. 46 din Legea nr. 215/2001, republicată, privind existenţa unei stări de incompatibilitate sau a unui conflict de interese a aleşilor locali în situaţia adoptării unor hotărâri înscrise pe ordinea de zi. Consilierii au obligaţia să anunţe, înainte de a se intra în discuţii, acest lucru.

 Domnul primar, Ursachi Vasile prezintă proiectul ordinii de zi, după cum urmează:

1. Prezentarea procesului verbal din şedinta anterioară.

2. Proiect de hotărâre privind revocarea Hotărârii Consiliului local Bălcăuţi nr.22 din 27.05.2015.

 Iniţiator, primarul comunei.

1. Proiect de hotărâre privind rectificarea bugetului local al comunei Bălcăuţi.

 Iniţiator, primarul comunei.

1. Proiect de hotarâre privind aprobarea trecerii din domeniul privat în domeniul public a unor imobile situate în comuna Balcauti, judeţul Suceava.

 Iniţiator, primarul comunei.

1. Proiect de hotărâre privind completarea Inventarului bunurilor care fac parte din domeniul public al comunei Bălcăuti, judeţul Suceava, înscris în Anexa la Hotărârea nr. 15/13.09.1999, cu modificările şi completările ulterioare.

 Iniţiator, primarul comunei.

1. Proiect de hotarare privind suportarea unor cheltuieli din prevederile bugetare alocate învăţământului pe anul 2015.

 Iniţiator, primarul comunei.

Se supune la vot proiectul ordinii de zi, şi este votat în unanimitate de voturi.

 Se trece la al doilea punct al ordinii de zi, proiect de hotărâre privind revocarea Hotărârii Consiliului local Bălcăuţi nr.22 din 27.05.2015.

 Domnul primar prezinta expunerea de motive si le explica domnilor consilieri ca procedura de apropare a vânzării a suprafeţei de 1137 m.p teren ce aparţine domeniului privat al comunei Bălcăuţi, situat in intravilanul satului Balcauti, comuna Bălcăuţi nu a fost una corectă din acest motiv se impune aprobarea proiectului de hotarare privind revocarea Hotărârii consiliului local Balcauti nr.22 din 27.05.2015 privind aprobarea vanzării, prin licitaţie publică deschisă, cu strigare, a suprafeţei de 1137 m.p teren ce aparţine domeniului privat al comunei Bălcăuţi, situat in intravilanul satului Balcauti, comuna Bălcăuţi, urmand sa fie inceputa o noua procedura conform legislatiei actuale.

 Nefiind inscrieri la cuvant se supune la vot proiectul de hotarare si este votat cu 12 voturi pentru, nici o abtinere si nici un vot impotriva.

 Se trece la urmatorul punct al ordinii de zi, proiect de hotarare privind rectificarea bugetului local al comunei Bălcăuţi.

 Doamna contabil Ciobaniuc Ana impreuna cu domnul primar Ursachi Vasile prezinta rectificarea bugetara care face obiectul prezentului proiect de hotarare explicand ca rectificarea bugetului local prin suplimentarea veniturilor cu suma de 113.050 lei , din care 75.390 lei la venituri proprii si suma de 37.660 lei sume defalcate.

 Pentru cheltuieli sumele au fost repartizate dupa cum urmeaza.

Pentru cheltuieli materiale a fost repartizata suma de 48.920 lei, de la investitii s-a retras suma de 71.060 lei care a fost redistribuită la capitolul 84.02.71. De la capitolul 55.02 a fost retrasă suma de 9870 lei suma care nu mai este necesară pentru plata dobânzilor . Suma de 70.000 lei a fost retrasă de la capitolul 74.02.55 şi a fost redistribuită la investiţii la cap. 65.02.71 şi 67.02.71, iat la invăţămînt s-a alocat suma de 20.000 lei cheltuieli materiale şi suma de 34.000 cheltuieli de personal pentru plata hotărârilor judecătoreşti. A fost alocată suma de 5.000 lei pentru asociaţii şi fundaţii, iar la capitolul 68.02 s-au făcut influenţe la trimestre cu suma de 15.000 lei .

 **Deasemenea doamna contabil Ciobaniuc Ana le aduce la cunostinta domnilor consilieri si le solicita acordul despre majorarile salariale ale functionarilor publici si personalului contractual din cadrul aparatului de specialitate al primarului comunei Balcauti incepand cu data de 01. August 2015 tinand cont de faptul ca sunt indeplinite conditiile prevazute de lege respectiv ,, incadrarea cheltuielilor de personal in limita bugetului aprobat si incadrarea cheltuielilor de personal in limita plafonului de cheltuieli de personal repartizat conform prevederilor legale”**

 Se supune la vot proiectul de hotarare si este votat cu 12 voturi pentru, nici o abtinere si nici un vot impotriva.

 Se trece la urmatorul punct al ordinii de zi, proiect de hotarare privind aprobarea trecerii din domeniul privat în domeniul public a unor imobile situate în comuna Balcauti, judeţul Suceava.

 Domnul primar prezinta expunerea de motive si prezinta care sunt imobilele care fac obiectul prezentului proiect de hotarare respectiv:

* Drumul de exploataţie agricolă situat în satul Bălcăuţi, comuna Bălcăuţi, judeţul Suceava, de la E85 până la Tincu Silvia.
* Drumul de exploataţie agricolă, situat în satul Bălcăuţi, comuna Bălcăuţi, judeţul Suceava, de la E85 până la Peniuc Maria.
* Drumul de exploataţie agricolă, situat în satul Bălcăuţi, comuna Bălcăuţi, judeţul Suceava, de la DC35 până la Mlaca.
* Drumul de exploataţie agricolă, situat în satul Negostina, comuna Bălcăuţi, judeţul Suceava de la Ferma SC Cerbul Carpatin până laE85 .
* Drumul de exploataţie agricolă, situat în satul Negostina, comuna Bălcăuţi, judeţul Suceava de la E85 până la Chideşa Mircea .
* Drumul de exploataţie agricolă, situat în satul Gropeni, comuna Bălcăuţi, judeţul Suceava de la DJ209D până la DC35 .

Se supune la vot proiectul de hotarare si este votat cu 12 voturi pentru, nici o abtinere si nici un vot impotriva.

 Se trece la urmatorul punct al ordinii de zi, proiect de hotărâre privind completarea Inventarului bunurilor care fac parte din domeniul public al comunei Bălcăuti, judeţul Suceava, înscris în Anexa la Hotărârea nr. 15/13.09.1999, cu modificările şi completările ulterioare.

 Domnul primar prezinta expunerea de motive si le explica domnilor ca in urma aprobarii trecerii din domeniul privat in domeniul public a unor imobile se impune completarea inventarului domeniului public al comunei de aceea se impune aprobarea proiectului de hotarare privind completarea domeniului public al comunei cu urmatoarele sectoare de drumuri.

* Drumul de exploataţie agricolă situat în satul Bălcăuţi, comuna Bălcăuţi, judeţul Suceava, de la E85 până la Tincu Silvia.
* Drumul de exploataţie agricolă, situat în satul Bălcăuţi, comuna Bălcăuţi, judeţul Suceava, de la E85 până la Peniuc Maria.
* Drumul de exploataţie agricolă, situat în satul Bălcăuţi, comuna Bălcăuţi, judeţul Suceava, de la DC35 până la Mlaca.
* Drumul de exploataţie agricolă, situat în satul Negostina, comuna Bălcăuţi, judeţul Suceava de la Ferma SC Cerbul Carpatin până laE85 .
* Drumul de exploataţie agricolă, situat în satul Negostina, comuna Bălcăuţi, judeţul Suceava de la E85 până la Chideşa Mircea .
* Drumul de exploataţie agricolă, situat în satul Gropeni, comuna Bălcăuţi, judeţul Suceava de la DJ209D până la DC35 , lungime 578 m.

 Se supune la vot proiectul de hotarare si este votat cu 12 voturi pentru, nici o abtinere si nici un vot impotriva.

Se trece la urmatorul punct al ordinii de zi, proiect de hotarare privind suportarea unor cheltuieli din prevederile bugetare alocate învăţământului pe anul 2015.

 Domnul primar prezinta domnilor consilieri adresa Școalii cu clasele I-VIII Bălcăuţi prin care se solicita decontarea navetei cadrelor didactice de la Scoala Gimnaziala Balcauti pentru luna IUNIE 2015, in suma de 1484 lei.

 Deasemenea domnul primar le explica ca decontarea sumei de 1848 lei se va face de la cap.65.02 – Învăţământ - Titlul 20 – Bunuri şi servicii din Anexa la HCL nr.8/2015 privind aprobarea bugetului local al comunei Bălcăuţi, cu modificările şi completărie ulterioare.

 Se supune la vot proiectul de hotarare si este votat cu 12 voturi pentru, nici o abtinere si nici un vot impotriva.

 In incheiere domnul primar le aduce la cunostinta domnilor consilieri ca urmeaza sa demareze procedura in vederea derularii unui credit in valoare 7 miliarde in vederea reabilitarii drumului comunal DC 35,aceasta urmand sa faca obiectul unei hotarare in sedintele de consiliu local care vor urma.

 Nemaifiind inscrieri la cuvant domnul presedinte de sedinta declara inchisa sedinta ordinara a Consiliului local Balcauti din data de 14.08.2015.

**PREŞEDINTE DE ŞEDINŢĂ SECRETARUL COMUNEI**

 **Manec Viorel Fediuc Dalila Maria**